
ΤΕΥΧΟΣ ΔΕΥΤΕΡΟ 


Αρ 


. Φύλλου 351 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τροποποίηση του Οργανισμού Εσωτερικής Υπη¬ 
ρεσίας του Δήμου Ιλίου. 

ΔΙΟΡΘΩΣΕΙΣ ΣΦΑΛΜΑΤΩΝ 

2 Διόρθωση σφάλματος στην 885/25-01 -2019 από¬ 
φαση του Υπουργού Δικαιοσύνης, Διαφάνειας και 
Ανθρωπίνων Δικαιωμάτων, που δημοσιεύθηκε 
στοΦΕΚ 222/Β701.02.2019. 


ΑΠΟΦΑΣΕΙΣ 

Αριθμ. 4875/1444 (1) 

Τροποποίηση του Οργανισμού Εσωτερικής Υπη¬ 
ρεσίας του Δήμου Ιλίου. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1 .Τις διατάξειςτου ν. 3852/2010 (ΦΕΚ 87/Α72010) «Νέα 
Αρχιτεκτονική της Αυτοδιοίκησης και της Αποκεντρω¬ 
μένης Διοίκησης - Πρόγραμμα Καλλικράτης», όπως έχει 
τροποποιηθεί με τον ν. 4555/2018, σε συνδυασμό με τις 
διατάξειςτου ν. 2503/1997 (ΦΕΚ 107/Α /1997) «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την τοπική αυτοδιοίκηση και άλλες διατάξεις». 

2. Τις διατάξεις του π.δ. 135/2010 (ΦΕΚ 228/Α72010) 
«Οργανισμός της Αποκεντρωμένης Διοίκησης Αττικής», 
όπως ισχύει. 

3. Τις διατάξειςτων άρθρων 28 και 28Α του ν. 4325/2015 
(ΦΕΚ 47/Α72015) «Εκδημοκρατισμός της Διοίκησης - Κα¬ 
ταπολέμηση Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις», 
όπως συμπληρώθηκε με τις διατάξεις του άρθρου 24 του 
ν. 4368/2016 (ΦΕΚ 21 /Α72016) «Μέτρα για την επιτάχυν¬ 
ση του κυβερνητικού έργου και άλλες διατάξεις». 

4. Τις διατάξεις των άρθρων 63, και 280 του ν. 3852/ 
2010 «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης - Πρόγραμμα Καλλικράτης» 
(ΦΕΚ 87/Α707-06-2010). 


5. Τις διατάξειςτου άρθρου 10 του ν. 3584/2007 «Κύ¬ 
ρωση του Κώδικα Κατάστασης Δημοτικών και Κοινοτι¬ 
κών Υπαλλήλων» (ΦΕΚ 143/Α728.06.2007). 

6. Τις διατάξεις των άρθρων 87, 88, 89, 90 και 99 του 
ν. 3584/2007 «Κύρωση του Κώδικα Κατάστασης Δη¬ 
μοτικών και Κοινοτικών Υπαλλήλων» (ΦΕΚ 143/Α7 
28.06.2007) όπως έχουν αντικατασταθεί από τις παρ. 
4,5,6 του άρθρου 29 του ν. 4369/2016 (ΦΕΚ 33/27.02.2016 
τεύχος Α'). 

7. Τις διατάξεις του άρθρου 168 του ν. 4270/2014 «Εσω¬ 
τερικός έλεγχος». 

8. Τις διατάξειςτων άρθρων 116,248,278του ν. 4555/ 
2018 (ΦΕΚ 133/Α719.07.2018) "Πρόγραμμα Κλεισθένης I". 

9. Την αριθμ. 26109/05.06.2018 εγκύκλιο του Υπουρ¬ 
γείου Εσωτερικών με θέμα Εφαρμογή του προβαδί¬ 
σματος κατηγοριών κατά την επιλογή προϊσταμένων 
σε θέσεις ευθύνης των ΟΤΑ ά και β' βαθμού", καθώς και 
της αριθμ. ΔΙΔΑΔ/Φ.35.50/2412/ΟΙΚ.21795/18.06.2018 
όμοιας του Υπουργείου Διοικητικής Ανασυγκρότησης, 
με θέμα "Προβάδισμα κατηγοριών-προϊστάμενοι ορ¬ 
γανικών μονάδων". 

10. Το αριθμ. 44754/28.08.2018 έγγραφο του Υπουρ¬ 
γείο Εσωτερικών με θέμα: Σύσταση μονάδων εσωτερικού 
ελέγχου στους ΟργανισμούςΤοπικής Αυτοδιοίκησης. 

11. Τις διατάξεις του ν. 4555/2018. 

12. Τον Οργανισμό Εσωτερικής Υπηρεσίας του Δή¬ 
μου Ιλίου (ΦΕΚ 1276/Β72013,526/Β72014,803/Β72015, 
2895/Β72017 και 4067/Β72017) όπως έχει τροποποιή¬ 
θηκε και ισχύει. 

13. Την αριθμ. 1/19-9-2018 απόφαση της Εκτελεστι¬ 
κής Επιτροπής του Δήμου Ιλίου, περί τροποποίησης 
του ΟΕΥ του Δήμου, σύμφωνα με το άρθρο 63 του 
ν. 3852/2010. 

14. Την αριθμ. 292/2018 απόφαση του Δημοτικού 
Συμβουλίου Δήμου Ιλίου περί τροποποίησης του ΟΕΥ 
του Δήμου. 

15. Το αριθμ. 11/24ο/5-10-2018 πρακτικό του ΒΎπη- 
ρεσιακού Συμβουλίου Αθηνών "περί έγκρισης της 292/ 
2018 μερικής τροποποίησης του Οργανισμού Εσωτερι¬ 
κής Υπηρεσίας του Δήμου Ιλίου". 

16. Το αριθμ. 88746/29250/23-10-2018 έγγραφό μας 
περί τροποποίησηςτης αριθμ. 292/2018 απόφασηςτου 
Δ.Σ. Δήμου Ιλίου. 

17. Την αριθμ. 367/2018 απόφαση του Δημοτικού 
Συμβουλίου Δήμου Ιλίου περί διόρθωσης της αριθμ. 
292/2018 προηγούμενης απόφασης του ιδίου, ως προς 
την διόρθωση αντί "Αυτοτελούς Τμήματος Εσωτερικού 
Ελέγχου" σε "Γραφείο Εσωτερικού Ελέγχου". 

18. Το αριθμ. 13/20ο/7-12-2018 πρακτικό του ΒΎπη- 
ρεσιακού Συμβουλίου Αθηνών "περί έγκρισης της 367/ 
2018 που αφορά την διόρθωση της αριθμ. 292/2018 
σχετικής απόφασης του Δ.Σ." 

19. Την αριθμ. 1675/17-1 -2019 βεβαίωση Διεύθυνσης 
Οικονομικών Υπηρεσιών του Δήμου Ιλίου. 

20. Την οικ. 45873/17114/01.06.2017 (ΦΕΚ 2055/Β7 
14.06.2017) απόφαση του Συντονιστή Αποκεντρωμέ¬ 
νης Διοίκησης Αττικής, περί μεταβίβασης δικαιώματος 
υπογραφής. 

Για τους λόγους αυτούς, αποφασίζουμε: 

Εγκρίνονται οι 292/2018 και 367/2018 αποφάσεις του 
Δημοτικού Συμβουλίου του Δήμου Ιλίου, περί τροποποί¬ 
ησης του ΟΕΥ του, ως προς: 

1. Προστίθεται στο άρθρο 2 εδάφιο 10 «Αυτοτελές 
Τμήμα Δημοτικής Αστυνομίας» και στο άρθρο 3 τα κα¬ 
θήκοντα και οι αρμοδιότητες του εδάφιο 10, ως εξής: 

Αυτοτελές Τμήμα Δημοτικής Αστυνομίας 

Μετά την εφαρμογή του ν. 4325/2015 έγινε επανασύ¬ 
σταση Δημοτικής Αστυνομίας και σύμφωνα με τις δια¬ 
τάξεις του ν. 3731 /2008 πρέπει να αποτελέσει αυτοτελές 
τμήμα ασκώντας υποχρεωτικά τις αρμοδιότητες, που 
έχουν θεσπισθεί με το άρθρο 1 του ιδίου Νόμου, όπως 
ισχύει. Συγκεκριμένα: 

- Ελέγχει την τήρηση των διατάξεων που αφορούν την 
ύδρευση, την άρδευση και την αποχέτευση, όπως αυτές 
περιλαμβάνονται στην εκάστοτε ισχύουσα νομοθεσία 
και στις τοπικές κανονιστικές αποφάσεις που εκδίδουν 
οι δημοτικές αρχές. 

- Ελέγχει την τήρηση των όρων που προβλέπονται στη 
νομοθεσία και στις τοπικές κανονιστικές αποφάσεις που 
εκδίδουν οι δημοτικές αρχές, για τη χρήση των αλσών 
και των κήπων, των πλατειών, των παιδικών χαρών και 
των λοιπών κοινόχρηστων χώρων. 

- Ελέγχει την τήρηση των όρων οι οποίοι προβλέ- 
πονται στη νομοθεσία και στις τοπικές κανονιστικές 
αποφάσεις που εκδίδουν οι δημοτικές αρχές, για τη 
χρήση και λειτουργία των δημοτικών αγορών, των εμπο- 
ροπανηγύρεων, των ζωοπανηγύρεων, των χριστουγεν¬ 
νιάτικων αγορών και γενικά των υπαίθριων δραστηρι¬ 
οτήτων. 

- Ελέγχει την τήρηση των διατάξεων που αφορούν στο 
υπαίθριο εμπόριο και στις λαϊκές αγορές. 

- Ελέγχει την τήρηση των διατάξεων που αφορούν 
στην υπαίθρια διαφήμιση, καθώς και τον έλεγχο της 
τήρησης ειδικότερων προδιαγραφών κατασκευής και 
προϋποθέσεων τοποθέτησης διαφημιστικών πλαισίων, 
που τυχόν έχουν τεθεί με τοπικές κανονιστικές αποφά¬ 
σεις από τις δημοτικές αρχές. 

- Ελέγχει την τήρηση της καθαριότητας σε κοινόχρη¬ 
στους υπαίθριους χώρους της εδαφικής περιφέρειας του 
δήμου σε συνεργασία με το Τμήμα Σχεδιασμού Αποκο¬ 
μιδής Απορριμμάτων και Ανακύκλωσης της αρμόδιας 
Διεύθυνσης και γενικότερα την τήρηση των κανόνων 


που προβλέπονται από τη νομοθεσία και τις τοπικές κα¬ 
νονιστικές αποφάσεις που εκδίδουν οι δημοτικές αρχές 
για την αναβάθμιση της αισθητικής των πόλεων και των 
οικισμών. 

- Ελέγχει την τήρηση των μέτρων που επιβάλλονται για 
την πρόληψη πυρκαγιών σε κοινόχρηστους υπαίθριους 
χώρους. 

- Ελέγχει την τήρηση των διατάξεων που αφορούν 
στην κυκλοφορία των πεζών, τη στάση και στάθμευση 
των οχημάτων, στην επιβολή των διοικητικών μέτρων 
του άρθρου 103 του ν. 2696/1999, όπως ισχύει, για 
την παράνομη στάθμευση οχημάτων, καθώς και την 
εφαρμογή των διατάξεων, που αναφέρονται στην κυ¬ 
κλοφορία τροχοφόρων στους πεζόδρομους, πλατείες, 
πεζοδρόμια και γενικά σε χώρους που δεν προορίζο¬ 
νται για τέτοια χρήση και στην εκπομπή θορύβων από 
αυτά. Οι αρμοδιότητες αυτές ασκούνται, παράλληλα και 
κατά περίπτωση, και από την Ελληνική Αστυνομία (ΕΛ. 
ΑΣ.) και το Λιμενικό Σώμα. Οταν κατά την άσκησή τους 
επιλαμβάνονται η Δημοτική Αστυνομία και η Ελληνική 
Αστυνομία ή το Λιμενικό Σώμα, ταυτόχρονα, το συντο¬ 
νισμό έχει η Ελληνική Αστυνομία ή το Λιμενικό Σώμα, 
κατά περίπτωση. 

- Ελέγχει την τήρηση των διατάξεων, που αφορούν τα 
εγκαταλελειμμένα οχήματα. 

- Ελέγχει την τήρηση των διατάξεων, που αφορούν στη 
σήμανση των εργασιών που εκτελούνται στις οδούς και 
στις υποχρεώσεις αυτών που εκτελούν έργα και εναπο¬ 
θέτουν υλικά και εργαλεία στο δημοτικό οδικό δίκτυο 
και ελέγχει για τη λήψη μέτρων ασφάλειας και υγιεινής 
σε εργασίες που εκτελούνται. 

- Εκτελεί τις διοικητικές κυρώσεις που αφορούν τη λει¬ 
τουργία καταστημάτων και επιχειρήσεων, των οποίων 
την άδεια ίδρυσης και λειτουργίας χορηγούν οι δημο¬ 
τικές αρχές. 

- Ελέγχει την τήρηση διατάξεων που αφορούν τους 
οργανωμένους από τους Δήμους χώρους προσωρινής 
εγκατάστασης μετακινούμενων πληθυσμιακών ομάδων. 

- Αφαιρεί την άδεια οικοδομής για οφειλόμενες ασφα¬ 
λιστικές εισφορές στο Ι.Κ.Α. 

- Συμμετέχει στην εφαρμογή των σχεδίων πολιτικής 
προστασίας. 

- Ελέγχει επιχειρήσεις τουριστικού ενδιαφέροντος, 
σχετικά με την εφαρμογή της τουριστικής νομοθεσί¬ 
ας (βεβαίωση παραβάσεων, εκτέλεση διοικητικών κυ¬ 
ρώσεων, θεώρηση τιμοκαταλόγων των δωματίων των 
ξενοδοχειακών επιχειρήσεων και καταλυμάτων) στις 
περιπτώσεις που αυτές λειτουργούν σε νομούς ή νησιά 
όπου δεν εδρεύουν υπηρεσίες του Ε.Ο.Τ. 

- Ελέγχει την τήρηση των διατάξεων που αφορούν τα 
ζώα συντροφιάς. 

- Ελέγχει την τήρηση των διατάξεων που αφορούν 
τις κάθε είδους κανονιστικές αποφάσεις που εκδίδουν 
οι δημοτικές αρχές, καθώς και την επιβολή των πό¬ 
σης φύσεως διοικητικών μέτρων που προβλέπονται 
από αυτές. 

- Προστατεύει τη δημοτική και κοινοτική περιουσία. 

- Διενεργεί αυτοψία για την εξακρίβωση των προϋ¬ 
ποθέσεων που απαιτούνται για την έκδοση διοικητικών 
πράξεων από τα όργανα του Δήμου και, ιδίως, διενεργεί 

αυτοψία και συντάσσει έκθεση για την έκδοση πρωτο¬ 
κόλλου διοικητικής αποβολής και για τη χορήγηση βε¬ 
βαίωσης μόνιμης κατοικίας. 

- Επιδίδει τα πόσης φύσεως έγγραφα του Δήμου ή 
άλλων Δημοτικών Αρχών εντός των διοικητικών ορίων 
του Δήμου. 

Περαιτέρω στο άρθρο 5 προστίθεται στο τέλος του 
πίνακα «ΑΥΤΟΤΕΛΕΣ ΤΜ Η ΜΑ ΔΗ ΜΟΤΙΚΗΣ ΑΣΤΥΝ ΟΜI ΑΣ 
ΠΕ Δημοτικής Αστυνομίας ελλείψει ΤΕ Δημοτικής Αστυ¬ 
νομίας ελλείψει ΔΕ Δημοτικής Αστυνομίας». 

2. Προστίθεται στο άρθρο 2 εδάφιο 11 «Γραφείο Εσω¬ 
τερικού Ελέγχου» κατ'άρθρο 168τουν. 4270/14 και στο 
άρθρο 3 τα καθήκοντα και οι αρμοδιότητες του εδάφιο 
11, ως εξής: 

Γραφείο Εσωτερικού Ελέγχου 

1. Ελέγχει τα υποβαλλόμενα χρηματοοικονομικά, λο¬ 
γιστικά, στατιστικά και λοιπά στοιχεία. 

2. Εισηγείται ελέγχους για τις υπάρχουσες διαδικασίες 
και προτείνει αλλαγές στην ισχύουσα νομοθεσία, τους 
κανόνες και τις διαδικασίες. 

3. Συνεργάζεται με τις ελεγκτικές υπηρεσίες του Επιθε¬ 
ωρητή Δημόσιας Διοίκησης και του Γενικού Λογιστηρίου 
του Κράτους. 

4. Ερευνά αυτεπαγγέλτως ή κατόπιν καταγγελίας ανάρ¬ 
μοστες, ανεπαρκείς, ψευδείς ή καταχρηστικές πράξεις 
που έχουν γίνει και συγκεντρώνει τα στοιχεία που θα 
οδηγήσουν σε διαρθρωτικές αλλαγές. 

5. Παρέχει σχετικές πληροφορίες στη διοίκηση για 
τη διαχείριση των κινδύνων μέσω ελέγχου βασισμένου 
στην ανάλυση κινδύνου. 

3. Προκειμένου να αναλάβει η Διεύθυνση Τεχνικών 
Υπηρεσιών την αρμοδιότητα της σύνταξης των πρά¬ 
ξεων αναλογισμού αποζημίωσης αλλά και να μελετά 
και εισηγείται τυχόν ανάγκες τροποποιήσεων/ανα¬ 
θεωρήσεων των ρυμοτομικών σχεδίων πόλης, στην 
περιοχή του Δήμου, προτείνεται η μετονομασία του 
Τμήματος Συγκοινωνιών και Κυκλοφορίας σε Τμήμα 
Σχεδίου Πόλης, Πολεοδομικών και Κυκλοφοριακών 
Εφαρμογών και ένταξη των σχετικών αρμοδιοτήτων. 
Ήτοι: στο άρθρο 2 η παρ. 3.4 μετονομάζεται σε «Τμή¬ 
μα Σχεδίου Πόλης, Πολεοδομικών και Κυκλοφοριακών 
Εφαρμογών» και στο άρθρο 3 παρ. 3.4 προστίθενται οι 
αρμοδιότητες: 

■ Συντάσσει τις πράξεις αναλογισμού αποζημίωσης, 
τακτοποίησης και προσκύρωσης κατά τις διατάξεις του 
ν.δ. 17.7.1923 συμπεριλαμβανομένων και όλων των προ- 
βλεπόμενων διαδικασιών. 

■ Μελετά και εισηγείται για τις ανάγκες τροποποιή¬ 
σεων/αναθεώρησης των ρυμοτομικών σχεδίων πόλης, 
στην περιοχή του Δήμου. 

4. Στο άρθρο 5 προστίθεται ο κλάδος ΠΕ Οικονο¬ 
μικού- Λογιστικού στις κατηγορίες-κλάδους από τις 
οποίες επιλέγεται ο Προϊστάμενος Διεύθυνσης Οι¬ 
κονομικών Υπηρεσιών ως εξής: «ΠΕ Διοικητικού-Οι- 

κονομικού ή ΠΕ Οικονομικού-Λογιστικού .» 

καθώς και όλων των Τμημάτων της εν λόγω Διεύθυν¬ 
σης ήτοι: «ΠΕ Διοικητικού-Οικονομικού ή ΠΕ Οικονο- 

μικού-Λογιστικού.». Ομοίως στο άρθρο 5 στα 

Τμήματα της Διεύθυνσης Κοινωνικής Προστασίας και 


Υγείας στις κατηγορίες-κλάδους από τις οποίες επιλέ¬ 
γονται οι προϊστάμενοι προστίθεται και ο κλάδος ΠΕ 
Ψυχολόγων ως εξής: «ΠΕ Καθηγητών Ψυχολόγων ή ΠΕ 

Ψυχολόγων.» καθώς και στο Αυτοτελές Τμήμα 

Αθλητισμού και Νέας Γενιάς, Παιδείας και Δια Βίου Μά¬ 
θησης διορθώνεται ο κλάδος σε ΠΕ Καθηγητών Φυσικής 
Αγωγής. 

5. Στο άρθρο 5 στη Διεύθυνση Κ.Ε.Π. τροποποιούνται 
οι κατηγορίες-κλάδοι από τις οποίες επιλέγονται ο προ¬ 
ϊστάμενος Διεύθυνσης και οι προϊστάμενοι των Τμη¬ 
μάτων, σύμφωνα με τις διατάξεις του άρθρου 260 του 
ν. 4555/2018, ως εξής: «ΠΡΟΪΣΤΑΜΕΝΟΣ ΔΙΕΥΘΥΝΣΗΣ 
επιλέγεται από τους κλάδους-κατηγορίες Π Ε Διεκπεραί¬ 
ωσης Υποθέσεων Πολιτών (ΔΥΠ) ή ΠΕ Διοικητικού-Οικο- 
νομικού με αποκλειστική υπηρεσία σε Κ.Ε.Π. διάρκειας 
τουλάχιστον πέντε (5) χρόνων ελλείψει ΤΕ ΔΥΠ ήΤΕΔιοι- 
κητικού-Λογιστικού με αποκλειστική υπηρεσία σε Κ.Ε.Π. 
διάρκειας τουλάχιστον πέντε (5) χρόνων ελλείψει ΠΕ 
Διοικητικού- Οικονομικού και ελλείψει ΤΕ Διοικητικού- 
Λογιστικού. ΠΡΟΪΣΤΑΜΕΝΟΙ ΤΜΗΜΑΤΩΝ επιλέγονται 
από ΠΕ Διεκπεραίωσης Υποθέσεων Πολιτών (ΔΥΠ) ή ΠΕ 
Διοικητικού- Οικονομικού με αποκλειστική υπηρεσία σε 
Κ.Ε.Π. διάρκειας τουλάχιστον πέντε (5) χρόνων ελλείψει 
ΤΕ ΔΥΠ ή ΤΕ Διοικητικού-Λογιστικού με αποκλειστική 
υπηρεσία σε Κ.Ε.Π. διάρκειας τουλάχιστον πέντε (5) χρό¬ 
νων ελλείψει ΠΕ Διοικητικού-Οικονομικού ελλείψει ΤΕ 
Διοικητικού-Λογιστικού ελλείψει ΔΕ ΔΥΠ ή ΔΕ Διοικη¬ 
τικών Γραμματέων με αποκλειστική υπηρεσία σε Κ.Ε.Π. 
διάρκειας τουλάχιστον πέντε (5) ετών και ελλείψει ΔΕ 
Διοικητικών Γραμματέων. 

6. Στο άρθρο 4 οι θέσεις των Ειδικών Συμβούλων ή 
Ειδικών Συνεργατών ή Επιστημονικών Συνεργατών 
ανέρχονται σε πέντε (5) σύμφωνα με τις διατάξεις του 
ν. 4555/2018. 

7. ΣτονΟΕΥ (526/2014 ΦΕΚτ.Β') στο άρθρο 3 παρ. 10.1 
στο Τμήμα Πολιτιστικών Δραστηριοτήτων της Διεύθυν¬ 
σης Πολιτισμού προστίθεται αρμοδιότητα: «Εποπτεύει, 
παρακολουθεί και συνδράμει τη λειτουργία Κέντρου 
Γυναικών (εθελοντική προσφορά), το οποίο θέτει τους 
κανόνες οργάνωσης και υλοποίησης των πολιτιστικών 
και επιμορφωτικών σκοπών του δια της καταρτίσεως 
σχετικού Κανονισμού». 

Από την παρούσα απόφαση δεν προκαλείται επιπλέ¬ 
ον δαπάνη σε βάρος του προϋπολογισμού του Δήμου 
Ιλίου. 

Κατά τα λοιπά ισχύει η 24329/20377/21-5-2013 από¬ 
φαση του Γενικού Γραμματέα Αποκεντρωμένης Διοίκη¬ 
σης Αττικής, όπως έχει τροποποιηθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Φεβρουάριου 2019 

Με εντολή Συντονιστή 
Αποκεντρωμένης Διοίκησης 
Ο Γενικός Διευθυντής 
Εσωτερικής Λειτουργίας 

ΔΗΜΗΤΡΙΟΣ ΣΙΑΜΑΤΡΑΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'351/11.02.2019 


ΔΙΟΡΘΩΣΕΙΣ ΣΦΑΛΜΑΤΩΝ 

( 2 ) 

Στην 885/25-01-2019 απόφαση του Υπουργού Δικαι¬ 
οσύνης, Διαφάνειας και Ανθρωπίνων Δικαιωμάτων, που 
δημοσιεύθηκε στο ΦΕΚ 222/Β701.02.2019, στη σελί¬ 
δα 2780, διορθώνεται η τελευταία γραμμή του πίνακα 
ως εξής: 


το εσφαλμένο: 


6 

ΕΙΣΑΓΓΕΛΙΑ ΕΦΕΤΩΝ ΔΥΤΙΚΗΣ 
ΣΤΕΡΕΑΣ ΕΛΛΑΔΑΣ 







στο ορθό: 

6 

ΕΙΣΑΓΓΕΛΙΑ ΕΦΕΤΩΝ ΔΥΤΙΚΗΣ 
ΣΤΕΡΕΑΣ ΕΛΛΑΔΑΣ 

7 

2 



1 

10 


(Από το Εθνικό Τυπογραφείο) 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: Ά/θί)ίτΐ35ί6ΐ·.θ1(4>6ί.αι· 


























